760 T. THORELL 
Truncus eadem forma fere est atque in O. Doriae, a latere 
visus paullo pone coxas 3.’ paris impressus, ante hanc impres- 
sionem primum sat leviter convexus, tum (versus oculos) leviter 
impressus, dein, supra oculos, denuo leviter convexus, et denique 
ad lineam rectam sensim paullo declivis, ipso margine antico - 
reclinato. In lateribus, inter partes cephalothoracicam et abdo- 
minalem scuti, profundissime sinuatus est truncus, his partibus 
sulco fortiter procurvo separatis. Pars cephalothoracica anteriora 
versus sat fortiter dilatata est, antice non multo, postice vero 
multo angustior quam est pars abdominalis scuti: paullo latior 
est quam longior in medio, in lateribus vero circa duplo brevior 
quam in medio, postice fortissime rotundata, antice latissime 
sub-truncata et versus latera late sub-rotundata, lateribus prae- 
sertim anterius fortiter rotundatis. Transversim fortiter convexa 
est, lateribus tamen anteriora versus sensim paullo minus con- 
vexis, quo fit, ut portio ejus media fortius convexa sensim ante- 
riora versus angustata evadat, antice sat anguste rotundata et 
hic paullo ultra reliquum marginem frontalem prominens (non 
tamen ut in 0. Doriae lobum triangulum fortius prominentem 
formans): oculum ad utrinque marginem suum lateralem gerit 
haec portio, in medio non parum pone oculos paullo depressa, et 
anterius ita quodammodo « tuberculum oculorum » amplissimum 
et humillimum formans. Ocul multis partibus longius a mar- 
gine postico partis cephalothoracicae quam a margine frontali, 
et paene duplo longius inter se quam ab hoc margine distant; 
a margine laterali vix dimidio longius quam inter se remoti 
sunt. Ad ipsos angulos posticos partis cephalothoracicae fovea 
profunda conspicitur, quae antice (et postice) tuberculo uno al- 
terove forti obtuso quasi limitatur: praeterea laevis est truncus 
totus supra, granulis et dentibus carens, opacus, modo in parte 
cephalothoracica transversim paullo rugosus. Secundum margines. 
scuti sulcus longus latus sub-rugosus decurrit, supra costà, subter 
ipso margine sub-incrassato scuti (qui margo totum scutum in 
lateribus et postice cireumdat) limitatus, in parte cephalothoracica 
posterius initium capiens et usque ad aream antepenultimam 
partis abdominalis scuti pertinens. Pars abdominalis scuti parte 
